stanford-oval/wikipedia huggingface dataset:
ארכיטקטורה מוכוונת-שירותים
מדוע ארכיטקטורה מוכוונת שירותים? > סיבות עסקיות נוספות למעבר לארכיטקטורה מכוונת שירותים

מיזוגים ורכישות: היתרון העסקי לגודל והגלובלזיציה גורמים למיזוגים ורכישות במרבית המגזרים העסקיים. רכישות מחייבות שילוב מהיר של תשתיות מחשוב ומערכות מחשוב יישומיות. ארכיטקטורות מכוונות שירותים מאפשרות זאת.
פיצול חברות (רגולציה, Spin offs, מכירת קו עסקים): פיצול חברות הוא תמונת הראי של רכישות. מחייב הפרדה מהירה של מערכות מחשוב ותהליכים ארגוניים. גם בנושא זה התפיסה של ארכיטקטורות מכוונות שירותים מתאימה במיוחד למימוש דרישה זו.
גמישות תהליכים עסקיים
קצב השינוי העסקי המהיר מחייב שינוי מתמיד של תהליכים עסקיים. הגמישות של ארכיטקטורה מוכוונת שירותים תומכת היטב בדרישה זו.
Real Time Enterprise : מענה עסקי בזמן מיידי מהווה גורם קריטי להצלחה. מחייב שינויים מהותיים במערכות וארכיטקטורות המחשוב, שלא נבנו לתמוך לעבודה בתפיסה זו.
ריבוי ערוצים (Multi-Channel) : שימוש במספר רב של ערוצים, שכולם צריכים להפעיל את אותן מערכות Back office. חשוב במיוחד בבנקאות ובמגזר חברות התעופה. מימוש העקרונות של אי-תלות בין צרכן לשירות ותמיכה בריבוי יחידות צרכן הכלולים ב SOA מספק מענה לצורך זה.
Time to Market: הגדלת התחרות והאופי הדינאמי של העסקים מחייבים מימוש מהיר של מוצרים בתחום ההתמחות של החברה או הארגון.
מדוע ארכיטקטורה מוכוונת שירותים? > סיבות טכנולוגיות נוספות למעבר לארכיטקטורה מכוונת שירותים

עלויות תחזוקה גבוהות: התחזוקה היא בין 60% ל 80% מתקציבי טכנולוגיית המידע (IT) בארגונים ובשל כך קיים קושי בהקצאת משאבים לקידום העסק. ארכיטקטורות מוכוונות שירותים מאפשרות שימוש חוזר המקטין את הצורך בתחזוקה ומאפשרות תקשורת טובה יותר בין אנשי עסקים ואנשי מחשוב המקטינה אף היא את כמות התחזוקה הנדרשת.
עלויות פיתוח יקרות: איסוף שירותים להקמת מערכות ואיסוף שירותים לבניית תהליכים מקטינים את כמות הפיתוח הנדרש.
איכות ועקביות נמוכים של נתונים: שירותי נתונים חוסכים שכפול והעתקה של נתונים, שממנו נובעות במקרים רבים בעיות של איכות ועקביות נמוכה.
קשיים באינטגרציה: העיקרון של חשיבה מראש על אינטגרציה והשימוש בסטנדרטים מקלים על מימוש אינטגרציה בין מערכות בארגון ובין מערכות בארגון ומערכות חיצוניות.
התאמה לחידושים טכנולוגיים: התפיסה המבוססת על מודלריות של שירותים מקלה על הוספת תשתיות טכנולוגיות חדשות ועל החלפת תשתיות בתשתיות טכנולוגיות חדשות.
Do More with Less: מנהל מערכות מחשוב ראשי (CIO) נדרש להפיק יותר תוצרים בפחות משאבים. בגלל כל התועלות שצוינו לעיל, תפיסה מכוונת שירותים עשויה לאפשר לו להתמודד עם אתגר זה.
SOA ו-Web Services

יש המזהים בין SOA ל-Web Services. זיהוי זה אינו נכון ואינו מדויק ברמה התאורטית ועשוי להיות בעייתי ברמה הפרקטית.
אחת הבעיות בזיהוי כזה היא, שלהגדרה של SOA, מתווסף אוטומטית צימוד רפוי (Loose Coupling), משום שזו צורת העבודה של Web Services.
בפועל ישנם ארגונים שמימשו SOA באמצעות טכנולוגיות אחרות, למשל: Credit Swiss באמצעות CORBA.
אחד ההבדלים המהותיים הוא ש-SOA אסטרטגי במהותו ולכן יש לו השלכות עסקיות, ארגוניות וטכנולוגיות מהותיות.
Web Services הם טקטיים. ארגון מנסה לפתור בעיה נקודתית של אינטגרציה. מגיע למסקנה ששימוש ב-Web Services מתאים (בדרך כלל משיקולים של עלות וזמן פיתוח) ומיישם Web Service. בעיות נקודתיות נוספות, עשויות להיפתר באופן דומה על ידי Web Services נוספים.
מימוש של Web Services הוא בתפיסה של Bottom-Up, כלומר: מלמטה למעלה או מהבעיות הנקודתיות לארגון כלו, בעוד מימוש SOA מבוסס במקרים רבים על תפיסה של Top-Down, כלומר: מתכנון כולל כלפי מטה. בגלל מורכבות מימוש SOA, אין די בגישת Top-Down ובמקרים רבים נדרש גם שילוב של גישת Bottom-UP.

עם זאת המשותף בין SOA ל-Web Services, הוא האלמנטים הבסיסיים בשניהם: שירותים וממשקים.
יש הרואים ב Web Services טכנולוגיה מאפשרת (Enabling Technology) ל-SOA.
בפועל המימושים העכשוויים של SOA מבוססים בחלקם ברוב המקרים על Web Services.
חברת האנליסטים Burton Group טבעה את המושג Web Services framework או בקיצור WSF, המתאר SOA הממומש באמצעות Web Services. האיור בראש פרק זה מסכם באופן גרפי את הקשר בין SOA ל-Web Services: אין זהות אבל יש חפיפה חלקית. מחד קיים SOA ללא שימוש ב Web Services או בשימוש מוגבל בהם ומאידך ניתן לממש Web Services בארכיטקטורות שאינן SOA או ללא ארכיטקטורה בכלל.
תשתיות טכנולוגיות

ניתן לבנות ארכיטקטורה מכוונת שירותים על בסיס תשתיות קיימות שאינן ייעודיות ל SOA. עם זאת תשתיות ייעודיות מאפשרות במקרים רבים מימוש קל ומוצלח יותר של הארכיטקטורה בארגון.
התשתיות העיקריות למימוש SOA הן:
SOA ותהליכים עסקיים

אחת הדרכים העיקריות למימוש תועלות SOA היא שיפור התהליכים העסקיים. שיפור התהליכים העסקיים מושג בעיקר באמצעות המרכיבים הבאים:
באמצעות ארכיטקטורה מוכוונת שירותים קל יותר לבצע שינויים בתהליכים העסקיים, כך שהארגון מגיב מהר יותר לשינויים עסקיים.
מאפשר לאנשי העסקים להבין את הייצוג הממוחשב של התהליכים ואף לבצע שינויים במודל התהליכי.
מההתאמה המשופרת בין תהליכים עסקיים וייצוגם הממוחשב נגזרת האפשרות של אנשים שאינם מומחי מחשוב אך מכירים היטב את הצד העסקי של הארגון לעבור על תהליכים עסקיים באמצעים ממוחשבים ולהציע תהליכים חדשניים, העשויים להביא תועלות מהותיות לארגון.
ארכיטקטורות מוכוונות שירותים מאפשרות שיפור מחשוב תהליכים עסקיים באמצעות מספר גורמים:
תהליכים עסקיים וייצוגם הממוחשב מיוצגים בארכיטקטורה
שירות מהווה את היחידה האטומית המרכיבה את התהליך
ניתן לקבץ מספר שירותים לתהליך, אבל ניתן גם להתייחס לאוסף שירותים המרכיבים תהליך כאל שירות. יכולת זו מאפשרת להציג באופן פשוט יותר תהליכים כלל ארגוניים או תהליכים היוצאים מגבולות הארגון באמצעות אוסף תהליכים בעלי טווח קטן יותר המוצגים כל אחד כשירות.
סטנדרט WS-BPEL מבצע סטנדרטיזציה של שפת כתיבת התהליכים. אחד היתרונות של הסטנדרטיזציה, הוא יכולת למימוש תהליך בסביבות טכנולוגיות שונות שבהן ממומשים מנועי BPEL שונים המתממשקים זה לזה.
הטיפול בתהליכים עסקיים נעשה באמצעות מוצרי BPM לניהול תהליכים עסקיים ומוצרי BPA למידול וניתוח תהליכים עסקיים גם בתפיסות המונוליטיות בעולם המחשוב ולא רק בסביבות מוכוונות שירותים. המגמה היא שילוב BPM בארכיטקטורה מוכוונת שירותים באופן הדוק יותר.
SOA 2.0

SOA 2.0 הוא שילוב בין שתי ארכיטקטורות המשלימות זו את זו ארכיטקטורה מכוונת שירותים (SOA) וארכיטקטורה מוכוונת אירועים (EDA).ישנם יישומים ממוחשבים שאינם מתאימים לתפיסה של SOA. כך למשל יישומים ללא צימוד (Decoupled) השכיחים במערכת זמן אמת או במערכות רובוטיקה אינם מתאימים לארכיטקטורת SOA בה נדרש צימוד רפוי או צימוד הדוק. יישומים ללא צימוד מתאימים לארכיטקטורה מוכוונת אירועים. השימוש במושג זה נפוץ בעיקר על ידי אנליסטים של חברת Gartner Group ומומחים של חברת Oracle.
ארכיטקטורה מכוונת אירועים מתארת מצבים בהם התרחש אירוע המשנה מצב. התרחשות האירוע מביאה להפעלת רכיבי תוכנה באופן בלתי תלוי זה בזה. הארכיטקטורה משלימה את SOA, בכך שאירוע יכול להפעיל שירותים. במציאות ארגונית עשויים להתבצע תהליכים בהם שירותים מפעילים זה את זה באופן סדרתי (תפיסת SOA) או אירועים מורכבים בהם מופעלים מספר שירותים במקביל (כפי שמתרחש ב-EDA).
ישנה מחלוקת ביחס למקור של המונח, שיש הטוענים שנטבע על ידי אנליסטים של Gartner Group. שמות אחרים המתארים SOA 2.0 הם SOA2 ו-Advanced SOA בו השתמשו האנליסטים Yefim Natisו Roy Schulte. מבחינת בשלות טכנולוגית SOA 2.0 נמצא בשלבים מוקדמים. בתעשיית המחשוב קיימים חילוקי דעות ביחס לתועלות הצפויות ממנו וביחס לאפשרויות מימושו בארגונים.
WOA

WOA הוא שילוב של SOA ושל וב 2.0. המושג נטבע על ידי חברת האנליסטים Gartner Group. שילוב בין שתי תפיסות אלה הוא בהיבטים הבאים:
החזון של ארכיטקטורות מכוונות שירותים הוא הרכבת היישומים מאוסף שירותים. הרצוי ביותר הוא מצב בו איש עסקים המכיר היטב את הצד העסקי יהיה זה שירכיב את היישום ולא מומחה מחשוב. סביבת העבודה של מרכיב היישומים עשויה להיות במקרה זה סביבה של וב 2.0. המצב הנוכחי רחוק עדיין מהחזון. יצרני תוכנה נמצאים בתחילת הדרך בבניית פתרונות לחיבור בין שירותי SOA עם יישומי וב 2.0 במחשב הקצה שיהוו כלי בעזרתו ירכיב משתמש את היישומים מהשירותי ה-SOA.
מימוש SOA מחייב טיפול גם בצד הצרכן. בצד הצרכן נעשה שימוש בטכנולוגיות תוכנה ביחידות קצה. המגמה היא לפתח יישומי אינטרנט עשירים (Rich Internet Applications). חלק מטכנולוגיות אלה הן טכנולוגיות המהוות חלק מווב 2.0. כך למשל AJAX המהווה מרכיב נפוץ במימוש יישומי וב 2.0 משמשת גם ארגונים בהקשר של מימוש ארכיטקטורה מכוונת שירותים. שימוש בשירותי רשת (Web Services) נפוץ גם ביישומי וב 2.0. טכנולוגיה חשובה המשרתת גם מימוש ארכיטקטורה מכוונת שירותים היא REST.
בניית יישום מאוסף שירותים הוא אחד המרכיבים של SOA. בעולם הווב 2.0 נבנים Mashups שהם אוסף שירותים מהם מרכיב משתמש יישום ומפרסם אותו לשימוש חוזר בווב.
ארכיטקטורה מוכוונת שירותים עשויה לכלול ערוצי הפצה שונים המפעילים כולם את אותו שירות. האינטרנט, שהוא אחד מערוצי ההפצה החשובים, הוא גם הפלטפורמה התשתיתית של וב 2.0. בחלק מהמקרים וב 2.0 עצמו מהווה ערוץ הפצה לארגון המממש ארכיטקטורה מכוונת שירותים ומתאים לפנייה לדור הצעיר של לקוחותיו.
ראו גם

תווכה
תוכנה כשירות
שילוב מערכות
ענן מחשוב
Agility (זריזות וגמישות)
יצרן תוכנה בלתי תלוי
תשתית מוכוונת-שירותים
בינה עסקית
בינה עסקית 2.0
בדיקות בארכיטקטורה מכוונת שירותים
הערות שוליים

↑  ראו הפנייה למקור ברשימת קישורים חיצוניים
| --- | --- |
בקרת זהויות :  NLI: 987007532924605171  GND: 4841015-9  LCCN: sh2008008368 
ארכיטקטורת ביצוע של SOA
SOA וWeb Services
יאיר רוזנבלום

| --- | --- |

יאיר רוזנבלום, סביבות 1993
 לידה:  6 בינואר 1944 תל-אביב, פלשתינה (א"י) 
 פטירה:  27 באוגוסט 1996 (בגיל 52) חולון, ישראל 
 מקום קבורה:  עינת 
 מוקד פעילות:  ישראל 
 תקופת הפעילות:  1962–1996 (כ־34 שנים)
 שפה מועדפת:  עברית 
 שיתופי פעולה בולטים:  יורם טהרלב
 https://yairrosenblum.co.il/
 פרופיל ב-IMDb
 
לוחית זיכרון על ביתו של יאיר רוזנבלום ברחוב קלונימוס 9 בתל אביב
יאיר רוזנבלום (בשורה האחורית, במרכז) כמלווה מוזיקלי באקורדיון של שלישיית הגשש החיוור ב-1967
יאיר רוזנבלום (6 בינואר 1944 – 27 באוגוסט 1996) היה מלחין ומעבד ישראלי. נמנה עם חשובי היוצרים בזמר העברי, ומזוהה בעיקר כמלחין הלהקות הצבאיות.
חיים אישיים

בשנת 1972 התחתן עם עדנה רמות (ויסברגר), אותה פגש כאשר שירתה כקצינת החינוך בפיקוד מרכז בעת שעבד על תוכניות הלהקה. עדנה הייתה שותפה לחייו של יאיר ב-17 שנות נישואיהם. לימים ניהלה את נציגות משרד התיירות בלונדון, בניו יורק ולאחר מכן את בנייני האומה בירושלים. בשנת 1974 נולדה בתם היחידה קרן רוזנבלום פולק, שלמדה בבית הספר הגבוה למוזיקה "רימון" והופיעה עם אביה בעשרות ההופעות של מופעו "שיר לשלום" בשנות ה-90. יאיר ועדנה התגרשו בשנת 1989.
רוזנבלום למד לתואר ראשון ושני בחוג לתיאטרון באוניברסיטת תל אביב, בהנחיית יעקב רז. בשנים 1981 עד 1985, בזמן שהותו באנגליה, הוא כיהן כקונסול התרבות של הפדרציה הספרדית העולמית בלונדון, ובמקביל השלים עבודת דוקטורט בהיסטוריה, בנושא "צבא-חברה-תרבות: יחסי-גומלין".
נפטר ממחלת סרטן הוושט בשנת 1996, בגיל 52, ונטמן בבית העלמין בקיבוץ עינת.
הנצחתו בבול דאר

ב-22 במאי 2009, הנפיק דאר ישראל סדרה של 12 בולי דאר על "מוזיקה ישראלית"; בסדרה זו הוקדש בול לזכרו של יאיר רוזנבלום שעליו מופיע דיוקנו. האמנית מירי ניסטור סופר עיצבה את הבול. על השובל, כיתוב של שורה מתוך הלהיט "שיר לשלום": "לכן רק שירו שיר לשלום".
משיריו המוכרים > שירים ללהקות הצבאיות

להקת הנח"ל: "שיר לשלום", "קרנבל בנח"ל", "בשמלה אדומה", "שלווה", "ישנן בנות", "הייתי נער", "הבן יקיר לי", "הללויה", "החיים היפים", "חופשה רבע שנתית", "טרנטלה", "מי היה החולם", "בלדה על יצחק שדה", "נאום תשובה לרב חובל איטלקי", "אנחנו ואתם", "שיר רחוב", "ארבע אחרי הצהריים", "בואי כלה", "ללא מילים"
להקת פיקוד מרכז: "גבעת התחמושת", "שירו של צנחן", "מקפלות המצנחים", "יש לי אהוב בסיירת חרוב", "המלווה", "שבחי החושך", "סוף הנפילה", "מסביב למדורה", "בן-גוריון", "תחת עץ האקליפטוס"
להקת פיקוד צפון: "בלילה על הדשא", "בוא איתי אל הגליל", "שני דרורים"
להקת גייסות השריון: "בעקבי הדרך", "הרצל", "האם השלישית"
להקת חיל הים: "מה אברך", "המלח גבריאל", "אנשי הדממה", "כשאהיה גדול", "בוא לים", "אין כבר דרך חזרה", "השמש בפיראוס"
להקת חיל האוויר: "היֵה לי חבר היֵה לי אח", "תמיד עולה המנגינה", "בתוך", "מוכרחים להמשיך לנגן".
משיריו המוכרים > שירים לזמרים והרכבים

"אוריאנה" ו"על כפיו יביא" (רבקה זהר)
"הבלדה על חדווה ושלומיק", "להיות לבד" ו"על דעת המקום" (מירי אלוני)
"מיקה" (אפרים שמיר)
"תקופות השנה" (חוה אלברשטיין)
"שיר של יום חולין", "אם ייפול הכוכב שלי" ו"גן הסתיו" (אילנית)
"ליל חניה" (חנן יובל, אפרים שמיר וירדנה ארזי)
"אני שר להעביר את הזמן" (יוסי בנאי)
"בנימין זאב" (רבקה מיכאלי)
"עברית קשה שפה" (יוסי בנאי ורבקה מיכאלי)
"לו הייתי פירט" ו"בשש או בשבע" (השלושרים)
"שיר הלהקה" (משתתפי הסרט הלהקה)
"המנגינה היא שקובעת", "זמזם את החיים", "יפות יפות", "כולם חכמים כולם", "עובדים עלינו עבודה עברית", "ביום יפה הכול יפה", "ארץ משגעת", "הבאנו שלום", "יש אלוהים", "כלא שש" (הגשש החיוור)
"מי המנטה מי המסטיק מי השוקולד" ו"שירים הם חברים" (שוקולד מנטה מסטיק)
"לילות" (דודו זכאי ודורית ראובני)
"נצח ישראל לא ישקר" (רותי נבון)
"לפעמים אני מרגיש" (בועז שרעבי)
"עוד יום אחד" (ירדנה ארזי)
"אהבת ציון" (בצל ירוק 80)
"תמונה משפחתית" (שלומית אהרון)
"בודדים אומרים" (נורית גלרון)
"סוף קיץ" (עפרה חזה)
"ונתנה תוקף" (חנוך אלבלק)
"גשם אחרון" (חנן יובל)
"אני אוהב אותך" (שלישיית התאומים)
"יא ליל יא לילי" (ענת רקם)
"צריך לשמור על הבית שלי" (יגאל בשן ועדנה לב)
"כשאת יוצאת לרחוב" (רן אלירן)
" ימים טובים" (רק היום), (אורי רווח) - שיר הנושא מתוך הסרט רק היום
"שיר של מנוחות" (תמר רוזנפלד)
"הנוער לאן","אמא שלי ממרוקו","דימוי עצמי נמוך","אצלנו בקריה" (להקת דור שני)
"זה הזמן" (נירה גל)
אלבומים

גשם אחרון - השירים היפים של יאיר רוזנבלום - אוסף כפול. 1996
זה השיר שלך - השירים היפים של יאיר רוזנבלום (חלק ב'). 1997
שלווה - אבי פרץ שר יאיר רוזנבלום. 1997.
שירים הם חברים, משירי יאיר רוזנבלום. עריכה והנחיה - נחום הרציון, ארגון וכתב - אילנה האי, מועדון הזמר האזורי, בני שמעון, קיבוץ דביר, 1994.
"הלהקה", פסקול הסרט על גבי תקליטור, גלובוס יונייטד, 2004.
להקת פקוד דיזנגוף, הנהלה מוזיקלית ועיבודים - יאיר רוזנבלום, 2004.
לקריאה נוספת

קרן רוזנבלום-פולק (עורכת), תמיד עולה המנגינה - משירי יאיר רוזנבלום, ידיעות ספרים, 2013.(הספר בקטלוג ULI)
שמואליק טסלר, את המנגינה הזאת אי אפשר להפסיק: יאיר רוזנבלום-חיים ומוזיקה, מוסד ביאליק, 2024.(הספר בקטלוג ULI)
הערות שוליים

↑  אברהם זיגמן, השאר היסטוריה: ההקלטות הגנוזות מראשית הקריירה של יאיר רוזנבלום, באתר ynet, 29 ביולי 2019
↑  "היו זמנים",  בעיתון ישראל היום, 6 בינואר 2010
↑   "ונתנה תוקף" - אברהם פריד במופע חי בישראל, סרטון  באתר יוטיוב
↑   "ונתנה תוקף" - לוי פולקוביץ ומקהלת שירה, סרטון  באתר יוטיוב
↑  שגיא בן נון‏, "שיער הישראלי": הבימה תעלה מחזמר משירי המלחין יאיר רוזנבלום, באתר וואלה, 10 באפריל 2018
↑   מיקה שלי - התיאטרון הלאומי הבימה, סרטון  באתר יוטיוב
↑  יובל ניב, 20 שנה למותו של יאיר רוזנבלום: בתו קרן עדיין בוכה ב"ונתנה תוקף", באתר Xnet‏, 27 באוגוסט 2016
↑  יעקב בר-און, ‏ניגון חוזר: כוכבי הזמר העברי בהומאז' למלך הלהקות הצבאיות, באתר מעריב השבוע, 26 בספטמבר 2013.
↑  מידע על בול יאיר רוזנבלום, באתר התאחדות בולאי ישראל
| --- | --- |
בקרת זהויות :  NLI: 987007309995605171  BnF: cb169671927 (data)  ISNI: 0000 0000 4080 2850  LCCN: n2007066927  MusicBrainz: 1bdbe44a-111f-4faf-895b-298555b66574  SNAC: w6c85v8t  VIAF: 33912172   WorldCat (עם VIAF): 33912172 
להקת "שיר לשלום" מימין: יאיר רוזנבלום, טל טמיר, אלון כליף, קרן רוזנבלום, נגה אלגום, שמעון ויצמן. בעת הקלטת שיר לשלום
שותפים להפקת שיר לשלום רחל הרמתי ויאיר רוזנבלום
ביג בן

| --- | --- |

 מידע כללי
 סוג:  cultural icon, striking clock, מרכיב אדריכלי, אטרקציה תיירותית, סמל לאומי, מגדל נטוי 
 כתובת:  הסיטי של וסטמינסטר
 מיקום:  לונדון
 מדינה:  הממלכה המאוחדת 
 הקמה ובנייה
 תקופת הבנייה:  1843–1859 (כ־16 שנים)
 תאריך פתיחה רשמי:  28 בספטמבר 1843 
 חומרי בנייה:  אבן קן, אבן גיר 
 אדריכל:  אוגוסטוס פוגין, צ'ארלס ברי 
 סגנון אדריכלי:  התחייה הגותית 
 מידות
 גובה:  96 מטר
 גובה מעל פני הים:  17 מ' 
 
 קואורדינטות:  51°30′02″N 0°07′28″W﻿ / ﻿51.50067°N 0.12457°W﻿ / 51.50067; -0.12457
 www.parliament.uk/bigben/
  (למפת לונדון מוגדלת) קנט סארי ברקשייר בקינגהאם הרטפורדשייר אסקסביג בן(למפת לונדון רגילה) קנט סארי בר. בקי. הרטפורדשייר אסקסביג בן(למפת הסיטי של וסטמינסטר רגילה) הפרלמנט הבריטיביג בן(למפת הסיטי של וסטמינסטר מוגדלת) הפרלמנט הבריטיביג בן
 
מגדל אליזבת ובו הביג בן
הביג בן (באנגלית: Big Ben) או מגדל אליזבת הוא שעון גדול המורה את השעות במגדל השעון של ארמון וסטמינסטר (בתי הפרלמנט הבריטיים) "סנט סטיבנס" בלונדון. לעיתים נקרא המגדל כולו בשם ביג בן, אך שם המגדל בו שוכן הביג בן נקרא "מגדל השעון", ומאז 2012 שונה שמו למגדל אליזבת, על שם אליזבת השנייה ולציון יובל היהלום למלכותה.
השעון קרוי על שם סר בנג'מין הול (1802–1867), שהיה הממונה על העבודות בעת התקנת השעון בשנת 1859.
המגדל נחשב למבנה המזוהה ביותר עם העיר לונדון ונחשב לאחד המבנים והאטרקציות המפורסמים והידועים ביותר בעולם.
היסטוריה

המגדל נבנה במאה ה-19, על מקומו של מגדל השעון של הארמון הישן, לאחר שריפתו ב-1834. גובהו 96 מטר ובראשו ארבעה לוחות שעל כל אחד מהם שעון. קוטר כל לוח שבעה מטרים והם מכוונים לארבע רוחות השמיים. השעון נבנה בסגנון הנאו גותי שאפיין מאוד את האדריכלות המונומנטלית באנגליה הוויקטוריאנית. הבניין מעוטר באלמנטים גותיים שונים, וקצהו העליון נראה כמו מגדל פעמונים של קתדרלות גותיות המעוטר בצריחונים קטנים ומחודדים. הפעמון במגדל שוקל 13 וחצי טון, ועוד ארבעה פעמונים בגדלים שונים המפיקים צלילים שונים. הפעמונים מצלצל רבע שעה אחרי שעה עגולה נעימה בת ארבעה צלילים ולאחר כל רבע אחר כך הוא מנגן את הקטע הקודם וארבעה צלילים נוספים. כל שעה עגולה הוא מנגן את הנעימה המלאה בת 16 צלילים ובסיומה הפעמון מצלצל עד 12 פעמים נוספות בהתאם לשעה.
ברחוב ויקטוריה בלונדון נמצא העתק קטן של הביג בן בשם "בן הקטן".
בשנת 2011 התגלה כי תוך מספר שנים זזה פסגתו של הביג בן ב־48 סנטימטר לכיוון צפון־מערב. הסיבה לכך היא הרכבת התחתית של לונדון אשר משפיעה במידה רבה על תנודות הקרקע שעליה עומד המבנה.
ב-2 ביוני 2012 החליט פרלמנט בריטניה לשנות את שם המגדל ל"מגדל אליזבת'" ע"ש אליזבת' השנייה לכבוד שנת ה-60 להמלכתה. השינוי הוצע בפרלמנט הבריטי בו התקבל ברוב קולות.
באוגוסט 2015, התגלתה תקלה שגורמת לכך שהשעון מקדים את צלצוליו בכשש שניות. שענים שבדקו את התקלה אינם יכולים להצביע עליה במדויק, ואומרים שזה קשור, ככל הנראה, לגילו של השעון.
ב-21 באוגוסט 2017 החליט בית הנבחרים הבריטי להפסיק את פעילות השעון עד לשנת 2021 עקב עבודות שיפוץ במגדל. עלויות השיפוץ מסתכמות נכון ל-2020 ב-80 מיליון ליט"ש.
ב-29 בספטמבר 2020 החלו להסיר את הפיגומים שכיסו את השעון עקב העבודות.
באפריל 2022, לקראת חגיגות יובל הפלטינה למלכות אליזבת השנייה, הוסרו כל הפיגומים והמגדל נחשף מחדש.
הערות שוליים

↑  ביג בן, הצופה, 8 במאי 1938
↑  בעקבות פיזה: גם הביג בן עקום, באתר mako
↑  חדשות 2, ‏שעון ה"ביג בן" ייקרא ע"ש המלכה, באתר ‏מאקו‏, 2 ביוני 2012
↑  AFP, תקלה מסתורית בביג בן: ממהר בשש שניות, באתר ynet, 26 באוגוסט 2015
↑  סוכנויות הידיעות, שקט, משפצים: פעמון הביג בן הושתק עד 2021, באתר ynet, 21 באוגוסט 2017
↑   מחיר השיפוצים של ביג בן בלונדון זינק פי 5: נחשף נזק מהפצצות במלחמת העולם השנייה, באתר TheMarker‏, 13 בפברואר 2020
↑  הביג בן – מגדל אליזבת, השעון והסמל האלמותי של לונדון, באתר לונדוניסט
| --- | --- |
בקרת זהויות :  NLI: 987007534355705171  GND: 4223680-0  LCCN: sh88001474 
שעון מגדל אליזבת לאחר השיפוץ, 2022
בטי וייט

| --- | --- |

בטי וייט, 2010
 לידה:  17 בינואר 1922 אוק פארק (אנ'), אילינוי
 פטירה:  31 בדצמבר 2021 (בגיל 99) לוס אנג'לס, קליפורניה
 שם לידה:  Betty Marion White 
 מדינה:  ארצות הברית ארצות הברית
 תקופת הפעילות:  1939–2021 (כ־82 שנים)
 מקום לימודים:  תיכון בוורלי הילס  בית הספר הוראס מאן 
 בן או בת זוג:  Lane Allan (8 בנובמבר 1947–17 ביולי 1949)  בפסקה זו רשומה אחת נוספת שטרם תורגמה 
 פרסים והוקרה:  7 פרסי אמי   2 פרסי גילדת שחקני המסך   פרס גילדת שחקני המסך על מפעל חיים
 פרופיל ב-IMDb
 חתימה:   
 
בטי מריון וייט (באנגלית: Betty Marion White;‏ 17 בינואר 1922 – 31 בדצמבר 2021) הייתה שחקנית, קומיקאית, זמרת ומנחת טלוויזיה אמריקאית, זוכת שבעה פרסי אמי, עם קריירה שהשתרעה על פני יותר משמונה עשורים. הייתה ידועה בעיקר בזכות גילום דמותה של רוז ניילנד בסדרת הטלוויזיה "בנות הזהב".
ראשית חייה

נולדה באואק פארק שבאילינוי. לדבריה שמה במרשם האוכלוסין הוא "בטי", ולא מדובר בקיצור של "אליזבת". בתם היחידה של כריסטין טס, עקרת בית, והוראס לוגאן וייט, מנהל בחברת תאורה. סבה מצד האב היה דני ומצד האם היא הייתה יוונייה. משפחתה עברה בין מקומות יישוב בארצות הברית במהלך השפל הגדול, והתיישבה לבסוף בלוס אנג'לס. וייט למדה בתיכון בוורלי הילס בקליפורניה.
חייה האישיים

וייט נולדה באילינוי, להוראס ל. וייט, סוכן מכירות ומהנדס אלקטרוניקה, ולאשתו טס. היא גדלה בלוס אנג'לס, קליפורניה, וב-1939 סיימה את לימודיה בבית הספר התיכון של בוורלי הילס.
ב-1945 וייט נישאה לדיק בארקר, טייס בחיל האוויר האמריקאי. נישואיהם החזיקו מעמד זמן קצר בלבד. ב-1947 היא התחתנה עם ליין אלן, סוכן שחקנים הוליוודי. גם נישואיה אלה הסתיימו בגירושים כעבור שנתיים בלבד. ב-14 ביוני 1963 היא נישאה בשלישית, למנחה הטלוויזיה אלן לאדן, אותו פגשה כשהתארחה בשעשועון "Password" בהנחייתו. נישואיהם נמשכו עד למותו של לאדן ממחלת הסרטן ב-1981. לאחר מותו לא נישאה שוב. לוייט לא נולדו ילדים.
וייט הייתה טבעונית ואקטיביסטית למען זכויות בעלי חיים, והייתה חברה פעילה במספר ארגונים למען בעלי חיים, ביניהם מועצת גן החיות של לוס אנג'לס, קרן מוריס למען חיות ו"שחקנים ואחרים למען חיות". ב-1983 פרסמה את הספר "אהבת החיות של בטי וייט: כיצד החיות דואגות לנו". ב-1997 סירבה לתפקיד שהוצע לה בסרט "הכי טוב שיש", מאחר שהתנגדה לדרך שבה התייחסו לכלב בסרט. ב-1987 העניק לה ארגון הוטרינרים האמריקאי את פרס הארגון על פעילותה למען החיות. עיריית לוס אנג'לס העניקה לה בטקס חגיגי אות הוקרה מיוחד ב-2006 בגין פעילותה הפילנתרופית למען חיות. ב-2008 תרמה וייט 100,000 דולר לגן החיות של לוס אנג'לס.
לקראת סוף שנת 2016 נפטרה השחקנית קארי פישר. באותה שנה נפטרו מספר רב של שחקנים, אמנים ומוזיקאים מוכרים, מה שהוביל אדם בשם דמיטריוס הריטיקוס לפתוח קמפיין מימון המונים שמטרתו לגייס כספים על מנת "להציל את בטי וייט מ-2016". עורך הקמפיין ביקש סכום של עשרת אלפים דולר אמריקאי שמטרתם לשלם להריטיקוס על מנת לשמור על וייט. הקמפיין הפך ויראלי.
וייט נפטרה ב-31 בדצמבר 2021 כתוצאה משבץ, מעט לפני יום הולדתה ה-100.
פרסים - מועמדויות וזכיות

וייט זכתה בפרס אמי שבע פעמים, והייתה מועמדת לפרס 12 פעמים נוספות. כמו כן זכתה שלוש פעמים בפרס הקומדיה האמריקאית, כולל פרס על מפעל חיים שהוענק לה ב-1990. ב-1995 נבחרה על ידי חברי האקדמיה האמריקאית לאמנויות ומדעי הטלוויזיה להיכל התהילה של הטלוויזיה האמריקאית. ב-1988 קיבלה כוכב בשדרת הכוכבים של הוליווד, לצד הכוכב שקיבל בעלה המנוח אלן לאדן. ב-2009 קיבלה פרס על מפעל חיים מאיגוד מבקרי הטלוויזיה האמריקאיים. ב-2010 קיבלה את פרס גילדת שחקני המסך על מפעל חיים, וכן נבחרה לאשת הבידור של השנה על ידי סוכנות הידיעות AP.
פרסים - מועמדויות וזכיות > פרס אמי

| שנה | תוצאה | פרס | סרט |
| --- | --- | --- | --- |
| 1953 | זכייה | השחקנית הטובה ביותר בסדרה קומית | "החיים עם אליזבת" |
| 1975 | זכייה | שחקנית המשנה הטובה ביותר בסדרה קומית | "המופע של מרי טיילר מור" |
| 1976 | זכייה | שחקנית המשנה הטובה ביותר בסדרה קומית | "המופע של מרי טיילר מור" |
| 1977 | מועמדות | שחקנית המשנה הטובה ביותר בסדרה קומית | "המופע של מרי טיילר מור" |
| 1983 | זכייה | מנחה/ת שעשועון הטלוויזיה הטוב/ה ביותר | "רק גברים!" |
| 1984 | מועמדות | מנחה/ת שעשועון הטלוויזיה הטוב/ה ביותר | "רק גברים!" |
| 1986 | זכייה | השחקנית הטובה ביותר בסדרה קומית | "בנות הזהב" |
| 1987 | מועמדות | השחקנית הטובה ביותר בסדרה קומית | "בנות הזהב" |
| 1988 | מועמדות | השחקנית הטובה ביותר בסדרה קומית | "בנות הזהב" |
| 1989 | מועמדות | השחקנית הטובה ביותר בסדרה קומית | "בנות הזהב" |
| 1990 | מועמדות | השחקנית הטובה ביותר בסדרה קומית | "בנות הזהב" |
| 1991 | מועמדות | השחקנית הטובה ביותר בסדרה קומית | "בנות הזהב" |
| 1992 | מועמדות | השחקנית הטובה ביותר בסדרה קומית | "בנות הזהב" |
| 1996 | זכייה | הופעת האורח הטובה ביותר של שחקנית בסדרה קומית | "המופע של ג'ון לרוקט" |
| 1997 | מועמדות | הופעת האורח הטובה ביותר של שחקנית בסדרה קומית | "סוף סוף סוזן" |
| 2003 | מועמדות | הופעת האורח הטובה ביותר של שחקנית בסדרה קומית | "כן, מותק" |
| 2004 | מועמדות | הופעת האורח הטובה ביותר של שחקנית בסדרה דרמטית | "הפרקליטים" |
| 2009 | מועמדות | הופעת האורח הטובה ביותר של שחקנית בסדרה קומית | "קוראים לי ארל" |
| 2010 | זכייה | הופעת האורח הטובה ביותר של שחקנית בסדרה קומית | "סאטרדיי נייט לייב" |
פרסים - מועמדויות וזכיות > פרס גלובוס הזהב

| שנה | תוצאה | פרס | סרט |
| --- | --- | --- | --- |
| 1986 | מועמדות | השחקנית הטובה ביותר בסדרת טלוויזיה קומית או מוזיקלית | "בנות הזהב" |
| 1987 | מועמדות | השחקנית הטובה ביותר בסדרת טלוויזיה קומית או מוזיקלית | "בנות הזהב" |
| 1988 | מועמדות | השחקנית הטובה ביותר בסדרת טלוויזיה קומית או מוזיקלית | "בנות הזהב" |
| 1989 | מועמדות | השחקנית הטובה ביותר בסדרת טלוויזיה קומית או מוזיקלית | "בנות הזהב" |
פרסים - מועמדויות וזכיות > פרס גילדת שחקני המסך

| שנה | תוצאה | פרס | סרט |
| --- | --- | --- | --- |
| 2009 | זכייה | פרס על מפעל חיים |  |
| 2010 | זכייה | השחקנית הטובה ביותר בסדרה קומית | "Hot in Cleveland" |
| 2011 | זכייה | השחקנית הטובה ביותר בסדרה קומית | "Hot in Cleveland" |
פרסים - מועמדויות וזכיות > פרס הקומדיה האמריקאית

| שנה | תוצאה | פרס | סרט |
| --- | --- | --- | --- |
| 1987 | זכייה | השחקנית הראשית המצחיקה ביותר בסדרת טלוויזיה | "בנות הזהב" |
| 1990 | זכייה | פרס על מפעל חיים |  |
| 2000 | זכייה | הופעת האורח המצחיקה ביותר של שחקנית בסדרת טלוויזיה | "אלי מקביל" |
פילמוגרפיה נבחרת > קולנוע

Time to Kill ‏(1945)
הסנאט ימליץ ויאשר (1962)
סוף שבוע במדינה (1996) - סרט טלוויזיה
גשם חזק (1998)
דני שובבני 2 (1998)
האגם השקט (1999)
זה הסיפור שלנו (1999)
לחישות: סיפורו של פיל (2000) - דיבוב
מפרקים את הבית (2003)
פוניו (2008, דיבוב)
ההצעה (2009)
רק לא את (2010)
ולנטיין האבוד (2010) - סרט טלוויזיה
צעצוע של סיפור 4 (2019, דיבוב)